చెన్నై: తమిళనాడు ప్రజలు మరోసారి అనూహ్యమైన తీర్పు ఇచ్చారు. రెండాకులు గుర్తు అన్నాడీఎంకే లాగేసుకున్నా...ట్రేడ్ మార్క్ టోపీ గుర్తుకు అడ్డుపడినా...'కుక్కర్' గుర్తుతోనే సరిపెట్టుకున్న దినకరన్కు ఆర్కే నగర్ ఓటర్లు అనూహ్య విజయాన్ని కట్టబెట్టారు. 'కుక్కర్' కూతకు అధికార ఈపీస్-ఓపీఎస్ వర్గం చెవులు చిల్లులు పడితే, డీఎంకే కళ్లు తేలేసింది. చిన్నమ్మ శశికళ జైలు పాలైన అనంతరం అన్నాడీఎంకే వారసత్వంపై జరిగిన సుదీర్ఘ పోరాటానికి ఓటర్లు  ఎంతగా వేసారిపోయారో తాజా తీర్పు తేటతెల్లం చేసిందని విశ్లేషకులు అంటున్నారు. ఓటర్ల ఇచ్చిన తీర్పుతో శశికళ వర్గం రెట్టించిన ఉత్సాహంతో మరోసారి తమిళనాడు రాజకీయాల్లో పైచేయి సాధించేందుకు పావులు కదిపే అవకాశాలు ఉన్నాయంటున్నారు.శశికళ వ్యూహమే గెలిచింది..!ఎన్నికలకు నాలుగైదు రోజుల ముందు వరకూ దినకరన్ విజయానికి  ఫిఫ్టీ ఫిఫ్టీ ఛాన్సులే ఉన్నాయంటూ స్థానిక సర్వేలు పేర్కొన్నాయి. అయితే అనూహ్యంగా జయలలిత ఆసుపత్రిలో చికిత్స పొందుతున్నప్పటి వీడియో ఒకటి బయటకు రావడంతో ఒక్కసారిగా పరిస్థితి మారిపోయింది. అమ్మ మృతి విషయంలో శశికళ వర్గంపై ఉన్న అనుమానాలకు కొంతమేరకు ఆ వీడియో నివృత్తి చేసింది. 'కొద్దికాలంగా ఈపీఎస్, ఓపీఎస్లు ఢిల్లీ పాలకుల చేతిలో పావులుగా మారారు. తమిళ ప్రజల ఇమేజ్ను ఆ ద్వయం దెబ్బతీసింది. దినకరన్ మాత్రమే పోయిన  గౌరవాన్ని తిరిగి కాపాడగలరు' అని వేలాయుధన్ అనే ఓ ఆటో డ్రైవర్ అభిప్రాయ పడ్డాడు. ఇదే తమిళనాట సగటు ఓటరు అభిప్రాయమై అది పెద్దసంఖ్యలో దినకరన్కు ఓట్లు కురిపించిందని అంటున్నారు. దినకరన్కు ఇంతగా మేలు చేసిన వీడియో విడుదల వెనుక శశికళ వ్యూహమే ఉందటున్నారు. ఈ వీడియోను దినకరన్ అనుచరుల్లో ఒకరైన వెట్రివేల్ విడుదల చేయగా, వెట్రివేల్ గతంలో రాజీనామా చేసిన నియోజకవర్గంలోనే జయలలిత పోటీ చేసినట్టు కూడా చెబుతున్నారు.స్లీపర్ సెల్స్...మూడు నెలల డెడ్లైన్..!జయలలిత హయాంలో శశికళ, ఆమె మేనల్లుడు దినకరన్ చక్రం తిప్పారనేది జగమెరిగిన సత్యం. అనేక మంది స్థానిక నేతలు, ఆఫీస్ బేరర్లను నియమించింది కూడా వీరిద్దరే. ఇప్పటికీ వీరిలో చాలామంది ఈ ఇద్దరి విషయంలో సానుకూలంగానే ఉన్నారట. అధికార అన్నాడీఎంకేలో తమ వర్గానికి చెందిన చాలామంది స్లీపర్ సెల్స్ ఉన్నారని, ఎప్పుడైనా బాంబు పేలక తప్పదని దినకరన్ ఆమధ్య హెచ్చరించారు. తాజాగా అర్కే నగర్ గెలుపు అనంతరం దినకరన్ తొలి స్పందనలో మూడు నెలల్లో అధికార ప్రభుత్వం కుప్పకూలక తప్పదని జోస్యం కూడా చెప్పారు. స్లీపర్ సెల్స్ను దినకరన్ తట్టిలేపే తరుణం ఆసన్నమైనట్టేనా? ఇందుకు అనుగుణంగానే జైలులో ఉన్న శశికళ మరోసారి వేగంగా పావులు కదుపుతారా? దినకరన్ పెట్టిన గడువులోగానే ఓపీఎస్-ఈపీఎస్  ప్రభుత్వాన్ని కుప్పకూల్చేందుకు జైలు నుంచే చక్రం తిప్పుతారా? అనేవి ప్రస్తుతం ఆసక్తిని రేపుతూ చర్చనీయాంశాలవుతున్నాయి.
chennai: tamilanadu prajalu marosari anoohyamaina teerpu icharu. rendaakulu gurtu annadienke lageskunna...trade mark topy gurtuku addupadina...'kukkar' gurtutone saripettukunna dinakaranku aarke nagar otarlu anuhya vijayaanni kattabettaru. 'kukkar' koothaku adhikara eepees-ops vargam chevulu chillulu padithe, dmca kallu telesindi. chinnamma sasikala jailu paalaina anantaram annadienke vaarasatvampai jarigina sudeergha poraataaniki otarlu  entagaa vesaripoyaro taja teerpu tetatellam chesindani vislaeshakulu antunnaru. otarla ichina teerputho sasikala vargam rettinchina utsaahamto marosari tamilanadu rajakeeyaallo paicheyi saadhinchaenduku paavulu kadipe avakaasaalu unnaayantunnaaru.sasikala vyuhame gelichindi..!ennikalaku naalugaidu rojula mundu varakuu dinakaran vijayaaniki  fifty fifty chaansule unnaayantuu sthaanika sarvelu perkonnayi. ayithe anoohyamgaa jayalalita aasupatrilo chikitsa pondutunnappati veedio okati bayataku raavadamtho okkasariga paristhiti maaripoyindi. amma mruti vishayamlo sasikala vargampai unna anumaanaalaku kontameraku aa veedio nivrutti chesindi. 'koddikaalamgaa eps, opslu dhilli paalakula chetilo paavulugaa maaraaru. tamila prajala imejnu aa dvayam debbateesindi. dinakaran matrame poyina  gowravanni tirigi kapadagalaru' ani velayudhan ane oo auto driver abhipraya paddaadu. ide tamilanaata sagatu otaru abhiprayamai adhi peddasankhyalo dinakaranku otlu kuripinchindani antunnaru. dinakaranku intagaa melu chesina veedio vidudala venuka sasikala vyuhame undatunnaaru. ee veediyonu dinakaran anucharullo okaraina vetrivel vidudala cheyagaa, vetrivel gatamlo rajinama chesina niyojakavargamlone jayalalita poty chesinattu kuudaa chebutunnaru.sleeper sells...moodu nelala dedline..!jayalalita hayamlo sasikala, aame menalludu dinakaran chakram tipparanedi jagamerigina satyam. aneka mandi sthaanika nethalu, offies berarlanu niyaminchindi kuudaa veeriddare. ippatikee veerilo chaalaamandi ee iddari vishayamlo saanukuulamgaanee unnarata. adhikara annadienkelo tama vargaaniki chendina chaalaamandi sleeper sells unnaarani, eppudaina baambu pelaka tappadani dinakaran aamadhya heccharinchaaru. taajaagaa arke nagar gelupu anantaram dinakaran toli spandanalo moodu nelallo adhikara prabhutvam kuppakuulaka tappadani josyam kuudaa cheppaaru. sleeper selsnu dinakaran tattilepe tarunam aasannamainattena? induku anugunamgaane jailulo unna sasikala marosari vegamgaa paavulu kaduputara? dinakaran pettina gaduvulogaane ops-eps  prabhutvaanni kuppakulchenduku jailu nunche chakram tipputara? anevi prastutam aasaktini reputu charchaneeyaamsaalavutunna.